# Bioætanol

### Fra Wikipedia, den frie encyklopædi

Du har nye beskeder (forskel fra næstsidste redigering).

Bioætanol eller bioethanol er ætanol (sprit) dannet ud fra biomasse til brug som biobrændstof.

Bioætanol bruges i ren form eller ved iblanding i benzin som bilbrændstof i flere lande deriblandt især Brasilien. Almindelige benzinbiler kan køre med op til 5 pct. bioætanol iblandet benzinen, men specielle Flexifuel-biler eller ombyggede biler kan køre på langt højere koncentrationer. Brændstoffet E85 med 85 pct. bioætanol og 15 pct. benzin er f.eks. ganske udbredt i Sverige, men også i nogle stater i USA.

Ved forbrændingen af bioætanol udvikles stadig CO2, men netto mindskes udslippet da biomaterialet optog CO2 under væksten.

Energiindholdet i bioætanol er ikke så højt som i benzin; ved høje ætanolprocenter kører bilen 30-40 pct. kortere på literen.[1] Dog har ethanol et højere oktantal.

I EU er målsætningen at 5,75 pct. af brændstoffet til transport i 2010 udgøres af bioætanol.

### [redigér] 1. generations bioætanol

Bioætanol kan fremstilles af sukker- og stivelsesholdige planter (sukkerroer, sukkerrør, korn og majs). Denne form for bioætanol kaldes 1. generation og er kendetegnet ved en relativt simpel produktion og at den baserer sig på råvarer der også kunne være udnyttet som fødevarer. For at producere ætanol kræves en gæringsprocess, så derfor koges og hakkes de sukkerholdige planter, så plantefibrene nedbrydes. Herefter tilsættes vand og gær, der står for den egentlige produktion af ætanol. Når alkoholprocenten når omkring 12, destilleres væsken. [2] [3]

I Danmark introducerede det norske benzinselskab Statoil d. 30. maj 2006 den nye Bio95 benzin, en 95 oktan benzin som indeholder 5% ren bioætanol. Den bioætanol, Statoil bruger, er af 1. generation og hentes bl.a. i Brasilien.

Fordelen ved anvendelse af 1. generationsbioætanol at verden migrerer til fartøjer som kan anvende ætanol.

#### [redigér] Kritik

1. generations bioætanol er blevet kritiseret for at øge priserne på f.eks. majs der også tjener som fødevare for befolkningen især i mindre udviklede lande. Fremstillingsprocessen er også blevet kritiseret for at den i sig selv kan være miljøuvenlig f.eks. under dyrkningen. [4]

### [redigér] 2. generations bioætanol

2. generations bioætanol produceres af cellulosen (og evt. sukker) i restprodukter; f.eks. halm, træspåner eller majsstængler. På nuværende tidspunkt (juni 2006) produceres 2. generations bioætanol ikke på kommerciel basis. [5]

I Danmark kører Fynsværket forsøg med det, og derudover er der et 2. generations pilotanlæg på Danmarks Tekniske Universitet. Pilotanlægget hedder MaxiFuels og producerer bioætanol ud fra halm. [6]

#### [redigér] Kritik

En del af kritikken af 2. generations bioætanol går på at biomassens (f.eks. halms) energi kunne udnyttes bedre ved forbrænding på kraftværker. Men bioætanolen gør, at vi kan løsrive os fra fossile brændstoffer.

### [redigér] Bioætanol fra CO2 og hydrogen

Der arbejdes på at lave bioætanol direkte fra CO2 og hydrogen. [7]

## [redigér] Kilder/referencer

1. ↑ Oliebranchen i Danmark om E85
2. ↑ Popular Mechanics - Crunching The Numbers On Alternative Fuels Citat: "...according to the DOE, the growing, fermenting and distillation chain actually results in a surplus of energy that ranges from 34 to 66 percent..."
3. ↑ DoE: Biomass Program: Net Energy Balance for Bioethanol Production and Use Citat: "...The most official study of the issue, which also reviews other studies, concludes that the "net energy balance" of making fuel ethanol from corn grain is 1.34..."
4. ↑ 17 August 2007, BBC News: EU biofuel policy is a 'mistake' Citat: "...Writing in Science, they said forests could absorb up to nine times more CO2 than the production of biofuels could achieve on the same area of land...However, he said that so-called second generation biofuels, which used feedstocks such as straw, grasses and wood (lignocellulosic material) rather than grains or palm oil, offered a much better opportunity...The adoption of second generation biofuels would be welcomed by environmental groups and food agencies, who view first generation fuels as unsustainable..."
5. ↑ DoE: Biomass Program: Net Energy Balance for Bioethanol Production and Use Citat: "...For cellulosic bioethanol—the focus of the Biomass Program—that study projects an energy balance of 2.62...A Biomass Program life-cycle analysis of producing ethanol from stover, now underway, is expected to show a very impressive net energy ratio of more than 5..."
6. ↑ http://www.biofuels.dk.
7. ↑ June 29, 2006, oceanethanol.com: Ocean Ethanol Produces Ethanol and Methanol from CO2 "...In the experiments at Battelle (PNNL) under contract from Global Energy and Ocean Ethanol LLC, ethanol, and methanol have been produced from CO2 and hydrogen...". Hovedadresse: Ocean Ethanol

## [redigér] Se også

- bio95
- Brasiliens forhold til ethanol

## [redigér] Eksterne henvisninger

- Rekordvækst i europæisk produktion af bioethanol Citat: "...En opgørelse over produktionen af bioethanol viser en rekordvækst fra 2004 til 2005, og den samlede produktion steg fra 528 mio. liter til 913 mio. liter..."
- www.bioethanol.info
- www.biogasol.dk
- www.biofuels.dk

Hentet fra "http://da.wikipedia.org../../../b/i/o/Bio%C3%A6tanol.html"

Kategorier: Brændstoffer og brændsler | Vedvarende energi

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Български
- Česky
- Deutsch
- English
- Español
- Français
- Magyar
- Bahasa Indonesia
- Italiano
- 日本語
- ‪Norsk (bokmål)‬
- Português
- Slovenčina
- Slovenščina
- Türkçe
- Українська